
REFERAT
Privind participarea Consiliului Local în calitate de coorganizator la manifestarea „Prietenii nostri din Serbia şi Muntenegru”, organizată de Şcoala Generală nr.13
Referitor la solicitarea nr. SC2004 - 014626/ 30.11.2004 a Şcoalii Generale nr.13 privind organizarea manifestării „Prietenii nostri din Serbia şi Muntenegru”, ce se va desfăşura în perioada iunie- noiembrie la Timişoara.
Proiectul aflat anul acesta la cea de-a III-a ediţie îşi propune continuarea schimbului de elevi dintre Şcoala Generală 13  şi Şcoala Zarko Zrenjanin din Novi Sad, un parteneriat care urmăreşte formarea complexă a personalităţii elevului, stimularea aspiraţiilor pozitive, dezvoltarea universului său cultural şi spiritual, a atitudinii pe care trebuie să o aibă faţă de realitate. Prin schimbul reciproc de elevi se urmăreşte promovarea realităţilor culturale din cele două ţări, a tradiţiilor şi obiceiurilor şi dezvoltarea legăturilor de prietenie dintre cele două popoare vecine în cadrul Euroregiunii.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 20.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

